กำลังซื้อฟื้น คาร์ฟูร์ ส่งสินค้าราคาสูงลุยตลาด
คาร์ฟู เตรียมส่งสินค้าคุณภาพ ลุยตลาด รับกำลังชื้อเพิ่ม&nbsp;
29 ม.ค. 2553

คาร์ฟู เตรียมส่งสินค้าคุณภาพ ลุยตลาด รับกำลังชื้อเพิ่ม  
นายปรีชา เชาว์โชติช่วง ที่ปรึกษา บริษัท เซ็นคาร์ ผู้บริหารห้างสรรพสินค้าคาร์ฟูร์ เปิดเผยว่า แนวโน้มกำลังซื้อของผู้บริโภคปีนี้ มีทิศทางที่ดีกว่าปีที่แล้ว ซึ่งเป็นผลจากภาวะเศรษฐกิจโดยรวมของประเทศที่ดูดีขึ้น ทั้งคำสั่งซื้อในตลาดส่งออกที่เริ่มกลับมา ประกอบกับราคาสินค้าเกษตรดีขึ้น ส่งผลให้กำลังซื้อของประชาชนฟื้นตัว ซึ่งจะทำให้ธุรกิจค้าปลีกเติบโตสูงกว่าปีที่ผ่านมา
ทั้งนี้ คาร์ฟูร์ ได้เพิ่มสินค้าในกลุ่มวงจรคุณภาพ ของกลุ่มอาหารสด เพื่อรองรับกับกำลังซื้อที่ดีขึ้น โดยสินค้ากลุ่มนี้จะมีราคาสูงกว่าสินค้าทั่วไป แต่มีคุณภาพที่ดีกว่า เชื่อว่าจะเป็นทางเลือกที่หลากหลายให้ผู้บริโภคที่เน้นคุณภาพของอาหารมากขึ้น